อีกหนึ่งร้านที่คุณพี่สาวหามาจากในอินเตอร์เน็ตว่าถ้าไปเยี่ยมเยียนย่านไชน่าทาวน์ ในเมืองกัวลาลัมเปอร์ในตอนเช้าแล้วจ้องไปทานค่ะ

-บรรยากาศ-
ร้านนี้โดดเด่นด้วยเจ้าของร้านที่ยืนยิ้มเรียกลูกค้าอยู่หน้าร้านค่ะ โดยตัวร้านจะตั้งเป็นร้านข้างทางอยู่ในย่านไชน่าทาวน์ค่ะ ทางร้านจะจัดวางโต๊ะเก้าอี้ไว้ให้ลูกค้านั่งทานอาหารค่ะ

-เมนู-
เมนูอาหารเช้า ที่มีทั้งก๋วยเตี๋ยวหลอด โจ๊กปลาดิบ โจ๊กไก่ โจ๊กหมู โจ๊กไก่ และโจ๊กเครื่องใน

-อาหารที่สั่ง-
1.*** “Fresh raw fish porridge” (6.5 ริงกิต หรือประมาณ 65 บาท) โจ๊กเปล่าเนื้อเนียนเสิร์ฟมากับปลาดิบแล่บางๆเนื้อใสที่คลุกด้วยน้ำมันงา โรยด้วยขิงซอยและผักชี เวลาทานให้เอาเนื้อปลาลงไปวางในโจ๊กที่ทางร้านตักเสิร์ฟมาร้อนๆค่ะ แต่ความร้อนนั้นก็ไม่ได้ทำให้เนื้อปลาสุกนะคะ รสชาติอาจดูแปลกสำหรับบางท่าน แต่ด้วยความที่ส่วนตัวชอบทานปลาดิบอยู่แล้วเลยรู้สึกเฉยๆค่ะ ชอบด้วย เพราะไม่เคยเห็นมีที่อื่นขายค่ะ
2.*** “Tender drumstick porridge” (15 ริงกิต หรือประมาณ 150 บาท) เมนูนี้เป็นโจ๊กที่เสิร์ฟมากับไก่นึ่ง ตัวไก่เป็นเนื้อสีขาว นุ่มๆกำลังทาน มีน้ำจิ้มสีเขียวมาให้ด้วยค่ะ อร่อยดี

-บริการ-
เจ้าของร้านที่ยืนเรียกลูกค้าอยู่หน้าร้านจะเดินมาบริการหาที่นั่งให้เองเลยค่ะ ยิ้มแย้ม ทักทาย ยิ่งรู็ว่าเราเป็นคนไทยก็จะบอกเนี่ยเค้าก็มีพนักงานเป็นคนไทยนะ... เรียกได้ว่าอัธยาศัยดีค่ะ

-การเดินทาง- 
ร้านอยู่ในย่าน China Town ของกัวลาลัมเปอร์ค่ะ

KiMCHi WaSaBi
07/12/2014